FI
L 205/38
Euroopan unionin virallinen lehti
5.8.2022
2. että testissä käytetyt testaus- ja mittalaitteet olivat testiin sopivat ja että ne oli kalibroitu asianmukaisesti.
d) Tyyppihyväksyntätodistuksen saamiseksi tehtävät koelennot on suoritettava viraston tällaisia koelentoja varten määrittämiä menetelmiä noudattaen.
Tyyppihyväksyntätodistuksen hakijan on suoritettava kaikki sovellettavien tyyppihyväksyntäperusteiden noudattamisen toteamiseen tarvittavat koelennot.
Koelentoihin on sisällyttävä riittävän pitkä toimintajakso lopullisessa konfiguraatiossa sen varmistamiseksi, ettei turvallisuusongelmia synny, kun ilma-alus otetaan ensimmäisen kerran käyttöön.
e) Tyyppihyväksyntätodistuksen hakijan on annettava virastolle mahdollisuus 1. vaatimustenmukaisuuden osoittamiseen liittyvien tietojen tarkastamiseen; 2. läsnäoloon vaatimustenmukaisuuden osoittamiseksi tehtävissä testeissä tai tarkastuksissa taikka tällaisten testien tai tarkastusten suorittamiseen; 3. fyysisen tarkastuksen tekemiseen kyseisen tuotteen ensimmäiselle lopullisessa konfiguraatiossa olevalle artikkelille sen varmistamiseksi, että suunnittelu on tyyppihyväksyntäperusteiden ja sovellettavien ympäristönsuojeluvaa­ timusten mukainen, sekä kaikkeen muuhun 21L.B.46 kohdan mukaisesti määritettyyn tutkintaan.
f) Kun vaatimustenmukaisuuden osoittaminen on valmis, hakijan on annettava virastolle ilmoitus siitä, että 1. hakija on vaatimustenmukaisuuden osoittamissuunnitelman mukaisesti osoittanut noudattavansa niitä tyyppihyväk­ syntäperusteita ja sovellettavia ympäristönsuojeluvaatimuksia, jotka virasto on laatinut ja ilmoittanut hakijalle 21L.
B.43 ja 21L.B.45 kohdan mukaisesti; ja 2. mitään sellaista seikkaa tai ominaisuutta ei ole havaittu, joka voisi tehdä tuotteesta vaarallisen tai ympäristönsuoje­ lullisesti yhteensopimattoman niihin käyttötarkoituksiin, joita varten sertifiointia haetaan.
21L.A.26
Tyyppisuunnitelma
Tyyppihyväksyntätodistuksen hakijan on määriteltävä tuotteen tyyppisuunnitelma, joka mahdollistaa tuotteen yksilöllisen ja yksiselitteisen tunnistamisen ja joka sisältää a) piirustukset ja eritelmät sekä luettelon niistä piirustuksista ja eritelmistä, jotka ovat tarpeen tuotteen konfiguraation ja suunnitteluominaisuuksien määrittämiseksi; b) tiedot käytetyistä materiaaleista ja prosesseista; c) tiedot valmistus- ja kokoamismenetelmistä; d) mahdolliset lentokelpoisuusrajoitukset; e) ympäristönsuojelullista yhteensopivuutta koskevat vaatimukset; ja f) muut tiedot, joiden avulla voidaan vertailemalla todeta myöhempien samantyyppisten tuotteiden lentokelpoisuus ja, jos tarpeen, ympäristönsuojelullinen yhteensopivuus.
21L.A.27
Tyyppihyväksyntätodistuksen antamista koskevat vaatimukset
Tyyppihyväksyntätodistuksen saadakseen hakijan on a) osoitettava suunnitteluvalmiutensa 21L.A.23 kohdan mukaisesti; b) osoitettava suunnittelun vaatimustenmukaisuus 21L.A.25 kohdan mukaisesti; c) osoitettava ilma-aluksen tyyppihyväksyntätodistusten osalta, että moottorilla tai potkurilla taikka molemmilla, jos ne on asennettu ilma-alukseen, on vaihtoehtoisesti 1. liitteen I (21 osa) mukaisesti annettu tai määritetty taikka tämän liitteen mukaisesti annettu tyyppihyväksyntä­ todistus; tai 2. ne on sisällytetty ilma-aluksen tyyppihyväksyntätodistusta koskevaan hakemukseen ja hakija on 21L.A.25 kohdassa tarkoitetun vaatimustenmukaisuuden osoittamisen aikana varmistanut, että moottori ja potkuri ovat vaatimusten mukaisia; d) osoitettava, ettei kyseisen tuotteen ensimmäisen lopullisessa konfiguraatiossa olevan artikkelin fyysisestä tarkastuksesta tai muusta viraston 21L.B.46 kohdan c ja d alakohdan mukaisesti tekemästä tutkinnasta ole jäänyt ratkaisemattomia kysymyksiä.